Edcon doen aansoek om sakeredding | Maroela Media
Edcon Holdings het aangekondig dat hy binne die volgende paar dae aansoek om sakeredding gaan doen. Edcon is die eienaar van bekende winkels soos Edgars, CNA en Jet.
Edcon Holdings het Woensdag in 'n verklaring gesê die maatskappy is reeds R2 miljard aan verkope kwyt sedert die uitbreek van die nuwe koronavirus in Suid-Afrika. Dit het daartoe gelei dat die maatskappy nie sy verskaffers vir Maart of April kon betaal nie.
Luidens die verklaring sal Edcon vir hulp by die Werkloosheidsversekeringsfonds (WVF) moet aanklop om sy werknemers se salarisse vandeesmaand te betaal.
Volgens die bestuur is 'n bedrag van R2,7 miljard wat aan Edcon verskaf is tydens die maatskappy se laaste herstrukturering, wesenlik benut om die verliese vir die finansiële jare wat eindig op Maart 2019 en Maart 2020, te dek soos beplan. Luidens die verklaring was Edcon dus op koers met sy sakeplan tot einde Desember verlede jaar.
"Die R2 miljard se verkope wat verloor is tydens die Covid-19-krisistydperk het die maatskappy se oorblywende kontant uitgeput," lui die verklaring.
Maroela Media het vroeër berig Grant Pattison, uitvoerende hoof van Edcon Holdings, het verlede maand in 'n onderhoud met eNCA gesê Edcon se 1 000 klerewinkels moes noodgedwonge toemaak weens die afsonderingstydperk.
Daar is toe voorspel dat die afsonderingstydperk die maatskappy R800 miljoen aan verkope sou kos. Pattison het ook onthul dat die maatskappy se Maart-omset R400 miljoen laer was as voorspel. Edcon Holdings is boonop 45% van sy inkomste in die twee weke voor die afsondering kwyt.
Die afsondering tydperk kan nie alleen die skuld kry nie. Hul was voor dit in die moeilikheid en dan sou al die klere winkels in dieselfde bootjie gewees het.
Regtig? Dink julle nou julle is SAA? Julle te maklik aan die mense kaarte gegee om op rekening te koop en nou kan hulle dit nie terug betaal nie. Verkoop alles vir R5 en kyk wie is eerste in die winkels. Edgars verkoop lankal nie meer vir almal nie en is ongelooflik duur.
EDGARS, of te wel die EDCON groep, het self hul eie ondergang bewerkstellig. Hierdie is en was nog altyd eksklusiewe winkels wat die die hoër inkomste groep voorsiening gemaak het. Ons self het min of nooit enige items daar kon koop. So, as jy 'n mark wil kies wat eksklusief is, het jy die geleentheid om eksklusief onder te gaan.
EDCON het sy eie graf gegrawe. Hulle klere is baie duur en Jan alleman kan lankal nie meer daar koop.
Ek het 'n Edgars rekening gehad. Met tye het dit swaar gegaan en as ek net een dag laat betaal het Edgars my verpes/ge-terroriseer en gedreig. Uiteindelik my rekening gesluit. Om een of ander onverklaarbare rede het die Klubgelde van krag gebly en opgehoop. Toe ek weier om te betaal is ek eenvoudig "ge-Blacklist" sonder simpatie met die impak op my Krediet Rekord. Dit was op 'n kritieke tyd wat ek dringend om "sakeredding" moes aansoek doen, maar al my aansoeke is afgekeur oor die R130-00 wat ek Edgars geskuld het met fatale gevolge vir besigheid. Met 'n groot gesukkel… Lees meer »